GEOGRAFIJA 7. RAZRED
NAVODILA ZA PRIPRAVO SEMINARSKE NALOGE ZA OCENO
GEOGRAFSKI OPIS DRŽAVE 
(izberi katerokoli državo Azije)

OBLIKA PREDSTAVITVE (izbiraj med):
· power point predstavitev,
· plakat,
· seminarska naloga napisana na roko ali v word dokumentu.
UPORABI SVOJO DOMIŠLJIJO IN USTVARJALNOST! 
UPORABI VSAJ DVA VIRA LITERATURE 
(npr. elektronski vir:  https://en.wikipedia.org/wiki/ in pisni vir, npr. učbenik)
NI GA JUNAKA, KI BI GEOGRAFIJO ZNAL IN RAZUMEL BREZ UPORABE ATLASA!
___________________________________________________________________________
POGLAVJA SEMINARSKE NALOGE
1. UVOD
Na kratko pojasni zakaj si izbral to državo?
2. VSEBINA (obvezna poglavja) 

»Osebna izkaznica« države: 
· uradno ime države, 
· velikost (primerjaj z velikostjo Slovenije!) 
· glavno mesto, 
· uradni jezik, 
· število prebivalcev, 
· denarna enota (valuta), 
· državni simboli: zastava, himna.( lahko sam / a narišeš zastavo
Lega  države: 
· Opiši geografsko lego države.( Toplotni pas, polobla , oddaljenost od ekvatorja)
· Obvezen je zemljevid, na katerem je označena država.
· Navedi sosednje države.
NARAVNOGEOGRAFSKE ZNAČILNOSTI
Površje: opiši najpomembnejše značilnosti površja.
Podnebje: navedi v katerem toplotnem pasu se nahaja, opiši značilnosti podnebja.
Vodovje: imenuj najpomembnejše površinske vode (reke, jezera). 

Rastlinstvo in živalstvo: opiši prevladujoči tip naravnega rastlinstva, opiši morebitne posebnosti rastlinstva in živalstva.
Poišči ustrezne fotografije
DRUŽBENOGEOGRAFSKE ZNAČILNOSTI

Zgodovina: katera ljudstva so pokrajino naseljevala pred prihodom belcev, kdo so bili prvi kolonializatorji? Lahko omeniš tudi kakšno zgodovinsko posebnost.
Prebivalstvo: opiši sestavo prebivalstva (etnične skupine), gostoto poselitve, območja goste, redke poselitve…
Naselja: imenuj največja mesta v državi. Izberi eno izmed njih ter na kratko predstavi eno izmed njegovih znamenitosti, posebnosti, po čem je znano.
Gospodarstvo: razišči in opiši značilnosti gospodarstva (kmetijstvo, gozdarstvo, ribištvo, rudarstvo, industrija, turizem, druge storitvene dejavnosti…), kaj izvažajo (npr. rudo, tropsko sadje, tobak, nafto…), katera je najpomembnejša gospodarska panoga, v kateri gospodarski panogi je zaposlenih največ ljudi?...
Naravne in kulturne znamenitosti v državi: navedi vsaj eno naravno in eno kulturno znamenitost države, ki bi ju priporočil ogleda željnim turistom?
Zanimivosti: izberi kakšno zanimivost po kateri je država znana v svetu, npr. znani ljudje, posebne jedi, glasba, ples, šport…
3. ZAKLJUČEK   v pomoč: preberi potopis o tej državi in napiši povzetek
V zaključku na kratko opiši svoje ugotovitve, vtise, te je kaj presenetilo, si spoznal kaj novega, bi obiskal to državo?...
4. SEZNAM UPORABLJENE LITERATURE
Uporabljeno literaturo označimo z zaporednimi številkami in pri tem uporabimo abecedno razvrstitev po avtorjih.

Navedba literature mora vsebovati naslednje: 

a) za knjigo (priimek in začetnica imena avtorja, letnica izdaje: naslov knjige, kraj izdaje, založba, stran, na kateri je citat. 
Primer: Buser, S., 1989: Geološki razvoj Slovenije. Enciklopedija Slovenije. 3. knjiga. Lj., MK, str. 196-198), 

b) za članek iz revije (priimek in začetnica imena avtorja, letnica izdaje: naslov članka, ime revije, številka revije, številka zvezka, stran, na kateri se članek v reviji nahaja), 

c) za elektronski vir (naslov na internetu, npr.: http://www.razkrizje.si). 

5. SEZNAM SLIK
Z zaporedno številko označujemo tudi slike in pod vsako sliko zapišemo opis in navedbo, od kod smo jo vzeli npr. naslov spletne strani.
Pred teboj so navodila za izdelavo seminarske naloge, ki bo ocenjena. Seminarsko nalogo boš pisal / izdeloval v mesecu maju.  Zadnji teden maja boš nalogo oddal, v prvem tednu junija boš ocenjen. Rok oddaje je naslednji: 

 7. A       v ponedeljek:   25. 5. 2020

 7. B      v torek             26. 5. 2020 

7.  C      v torek              26. 5. 2020 

Ocenjen boš v roku enega tedna: 1.06.  -  5. 06. 

Če je kaj nejasnega se bomo pogovorili na zoom srečanju.  
                                                                   Milena Fekonja PU geografije

